**VÁLLALKOZÁSI FELTÉTELEK**

**Iskola adatai**

**A képző szerv megnevezése**: Let’s Go Autósiskola Borsod

**Székhely:** 3533 Miskolc, Könyves Kálmán út 19.4/1

**Telefon:**06-30-617-0231

**Cégforma:** egyéni vállalkozó

**Vállalkozói nyilvántartási szám:** 51089748

**E-mail:**letsgosuli@gmail.com

**Iskolavezető neve:**Gömbicz Zsolt László

**Honlap:**www.letsgosuli.hu

**Ügyfélfogadás helye:** 3530 Miskolc, Szemere Bertalan u. 2. 1/104. szoba

**Ügyfélfogadás ideje:**H - SZ-P:15.00- 18.00 **Tel:**06-30-234-568

 **„B” kategória**

**Tanfolyamra való felvétel módja:**

Személyesen lehet beiratkozni az autósiskola ügyfélfogadó irodájában.

Szükséges hozzá: személyi igazolvány, lakcímkártya, már meglévő vezetői engedély (ha van).

 **Tanfolyamra való jelentkezés:**

* A tanfolyamra az vehető fel, aki a 17. életévét betöltötte, vagy annál legfeljebb hat hónappal fiatalabb;
* Első tandíj-részlet befizetése;
* Az autósiskolánál megkötött felnőttképzési szerződés;
* Kitöltött jelentkezési lap.

**Vizsgára bocsátás feltételei:**

* Elméleti vizsgát az tehet, aki az egyéb feltételeknek megfelel és 17. életévét betöltötte, vagy annál legfeljebb három hónappal fiatalabb.
* Az elméleti tanfolyamot elvégezte, és annak megkezdésétől számítva kevesebb, mint 9 hónap telt el.
* Gyakorlati vizsgát csak a 17. életév betöltése után tehet.
* Gyakorlati vizsgát csak a kötelező óraszám (29) levezetése, illetve az előírt menettávolság (580 km) teljesítése után tehet.
* Alapfokú iskolai végzettség, min 8 általános iskolai végzettség (bizonyítvány bemutatása)
* Vizsgadíj befizetése.
* Érvényes orvosi alkalmassági igazolás:1. csoportú 2 példányos (háziorvos adja).

**A tanfolyam tantárgyai, tanórák száma, időtartama:**Az elméleti tanórák 45 percesek, a gyakorlati órák 50 percesek. A vezetési gyakorlatot a sikeres elméleti vizsga után lehet megkezdeni.Az oktatást felsőfokú szakirányú képesítéssel rendelkező oktatók végzik.

Elméleti tantárgyak:

* Közlekedés alapismeretek 18 óra
* Járművezetés elmélete 6 óra
* Szerkezeti és üzemeltetési ismeretek 4 óra

Elméleti óraszám: 28 óra

E-learning oktatás esetén:Max. 75 óra / 180 nap

Gyakorlati óraszám összesen: 29 óra+1 vizsgaóra

* Alapoktatás………: 9 óra
Főoktatás
* Városi vezetés…: 14 óra
* Országúti vezetés:4 óra
* Éjszakai vezetés…:2 óra

 **Oktatás helyszínei:**

 Elmélet: 3526 Miskolc, Szeles út 49.

 Gyakorlat: 3561 Felsőzsolca, Állomás út 44. , Miskolc városában és országúton.

**Vizsgadíjak:**

 Elméleti vizsga díja: 4600.-Ft

 Forgalmi vizsga díja: 11000.-Ft

**A tanuló jogai:**

A felügyeleti szervek által előírt minimális képzési szolgáltatást igénybe venni.

A befizetésről bizonylatot kapni.

Kérésére oktatót, képzőszervet változtatni.

Panasszal az iskolavezetőhöz, illetve a Közlekedési Alkalmassági és Vizsgaközponthoz fordulhat.

**A tanuló kötelezettségei:**

A tanuló köteles az elméleti tanfolyamon részt venni. A foglalkozáson való részvétel a 24/2005.(IV.21.) GKM rendelet alapján kötelező! A foglalkozásról való hiányzást pótolni kell.

Hiánypótlás módja:

A hiányzást az autósiskolával egyeztetett helyszínen és időben, az elmulasztott tanórák témakörével megegyező foglalkozáson kell pótolni. Köteles az oktatási, illetve a megkötött részletfizetési szerződés díjrészletét befizetni.
A sikeres elméleti vizsgától számított 2 éven belül az összes vizsgát teljesítenie kell a hallgatónak. Az elméleti felkészítést követően a hallgató 9 hónapon belül elméleti vizsgát tesz. Ha sikertelen a vizsga, pótvizsga lehetősége van, újbóli vizsgadíj befizetése ellenében. Amennyiben az első elméleti vizsgát követően egy éven belül sikeres vizsgát nem tesz,az elméleti tanfolyamot meg kell ismételni. A tanuló minden vizsgán köteles igazolni személyazonosságát érvényes fényképes igazolvánnyal. Meglévő vezetői engedélyét, ha van ilyen, minden vizsgára köteles magával vinni.

Sikertelen elméleti vizsga esetén pótvizsgára a Közlekedési Alkalmassági és Vizsgaközpontban lehet jelentkezni. Ugyanitt fizetendő a pótvizsgadíj is. Cím: Miskolc József Attila út 20.
Ötszöri sikertelen gyakorlati vizsga után Pályaalkalmassági Vizsgálaton kell részt venni. Helye: 1082 Budapest, Vajdahunyad u. 45. Levélcím: 1445 Bp., Pf. 365. Tel: 1/814-1800, Fax: 1/8141851.

A sikeres elméleti vizsgát követően a gyakorlati oktatás előjegyzés alapján, az éppen aktuális oktató kapacitás, illetve a tanuló által választott képzési intenzitás függvényében kezdhető el. A gyakorlati vezetés időpontja az oktató és a tanuló közös megállapodásával, általában telefonos egyeztetés útján jön létre. Lemondani, vagy megváltoztatni csak az oktatónál, a vezetés megkezdése előtt legkésőbb 12 órával lehet. Amennyiben a tanuló ennek nem tesz eleget, az iskola a tanórákat hiányzásnak tekinti és a kifizetett óradíj felhasználtnak tekinti, a tanuló a még be nem fizetett óradíjat köteles utólag befizetni. A tanuló köteles az előre egyeztetett időpontban gyakorlati oktatásra megjelenni. Az elmaradt órákat köteles a vezetési karton „További oktatási órák” rovatban igazolva levezetni, és annak tandíját az iskolánál ismételten befizetni.Az előre megbeszélt helyen, és időben mind az oktató, mind a tanuló köteles egyaránt 20 percet várakozni az esetleges előre nem látható késések miatt. Amennyiben az orvos vizsgálata során korlátozást ír elő (szemüveg vagy kontaktlencse), a tanuló köteles mind a vezetés, mind a vizsgák során tartalék szemüveget, vagy kontaktlencsét magával hordani. Amennyiben szemüveg vagy kontaktlencse hiány miatt a vizsga nem tartható meg, az anyagi felelősség a tanulót terheli.

**A képzőszerv jogai:**

A gyakorlati tandíjak a szerződéskötés időpontjában érvényesek, a kalkuláció alapjául szolgáló költségek (pl. Hatósági előírások, üzemanyag árváltozás stb.), vagy előre nem várt piaci körülmények változása esetén a még le nem vezetett órák ára változhat.A képzőszerv a tandíj változtatási jogát fenntartja.A képzést szüneteltetheti díjhátralék esetén.

**A képzőszerv kötelességei:**

Felelőssége a teljes képzési szolgáltatásra kiterjed,beleértve a vizsga ügyintézést is. Köteles tanulmányi szerződést kötni a hallgatóval, és írásos tájékoztatót adni a fontos tudnivalókról. Biztosítani a képzés előírt feltételeit. A szolgáltatást az érvényes rendeletek és szabályzatok által meghatározott módon végezni. Az oktatójárművet az iskola biztosítja a tanuló számára. A befizetett díjakról bizonylatot adni.

**Tandíj befizetés módja:**egyben vagy részletekben.

A tanulóknak lehetősége van részletfizetésre a következő feltételekkel:az elmélet egy,a gyakorlat három egyenlő részletben lehetséges.A szolgáltatás teljesítése a képzőszerv részéről csak az adott részlet befizetése után történik, a tanuló által befizetett összeg mértékéig.

**Képzőszervünknél jelenleg:**Elméleti képzés:63.000.-Ft Gyakorlati képzés: 255.000.-Ft

**A vizsgákról való hiányzás következménye, illetve a vizsgák lemondására vonatkozó szabályok:**

Amennyiben már lejelentett vizsgáról a vizsgázó betegség miatt marad távol, az erről szóló orvosi igazolást a Borsod-Abaúj-Zemplén Megyei Vizsgaszervezési és Utánképzési Osztály Miskolc, József Attila u 20. címre kell leadni. Az orvosi igazolásnak tartalmaznia kell az orvosi napló számát és a „A jelzett időben vezetésre képtelen állapotban volt”szöveget.

**Tanuló áthelyező:**

Amennyiben más képzőszervnél kívánja folytatni tanulmányait, úgy az igényét a „Képzési Igazolás” nevű nyomtatványon kell bejelenteni. Ebből egy példány a képzőszervünknél marad, egy példányt pedig az új képzőszervhez a tanuló viszi magával. A képzési igazolást az iskola vezetője az igényléstől számított 3 munkanapon belül köteles kiállítani. Adminisztrációs díj: 10.000,- Ft.

**A közúti elsősegélynyújtó tanfolyammal és vizsgával kapcsolatos információk:**

Az autósiskola által szervezett közúti elsősegélynyújtó tanfolyamra az autósiskolában személyesen, vagy telefonon lehet jelentkezni. Az elsősegélynyújtó vizsga teljesítése nem szükséges, amennyiben 1984. január 1-je után bármilyen kategóriában vezetői engedélyt szerzett.

**Vezetői engedély kiadásával kapcsolatos információk:**

A sikeres forgalmi vizsgáról a Közlekedési Alkalmassági és Vizsgaközpont vizsgaigazolást állít ki, amelyet elektronikus úton továbbít az illetékes közlekedési igazgatási hatóság részére. A tanuló a megszerezni kívánt képesítéshez szükséges egyéb igazolások (pl. elsősegély-nyújtási ismeretek megszerzésének igazolása) birtokában kezdeményezheti az illetékes közlekedési igazgatási hatóságnál (kormányablak) a vezetői engedély kiállítását. Ha már van vezetői engedélye, kategóriabővítésre vigye magával azt. Külföldieknél feltétel az érvényes tartózkodási engedély (legalább 6 hónap), vagy állandó bejelentett magyarországi lakcím. Az állandó bejelentett magyarországi lakcím megléte magyar állampolgár esetében is feltétel.

**Felügyeleti szervek:**

* KAV Közlekedési Alkalmassági és Vizsgaközpont Nonprofit Kft.

Budapest, Than Károly út 3-5.

* KAV Közlekedési Alkalmassági és Vizsgaközpont Nonprofit Kft. Borsod-Abaúj-Zemplén Megyei Vizsgaszervezési és Utánképzési OsztályMiskolc, József Attila u. 20.
* Innovációs és Technológiai Minisztérium

1011 Budapest, Fő út 44-50.; Postacím: 1440 Budapest, Pf. 1

 Gömbicz Zsolt László

 iskolavezető